I løpet av de mer enn 30 årene Mona Nielsen har vært næringsdrivende på Costa Blanca, over 20 av dem som autorisert megler, har
innehaveren av Din Bolig sett en del uregelmessigheter.
– Selvsagt ser vi at det er kommet til mange dyktige aktører som har løftet kvaliteten og tillitten i eiendomsbransjen. Men jeg har dessverre
også vært vitne til individer som benytter svært kreative løsninger for å lure til seg rask profitt. De kommer og går, påpeker Mona Nielsen.
Her er den erfarne meglerens råd til de som skal kjøpe eiendom i Spania.
Bruk aktører som har lokalkunnskap, kan språket, har nettverk og er registrerte og etablerte i Spania slik at de kan gi deg garantier og oppfølging på norsk og selvsagt løse flokene om de oppstår- også på spansk.
Be om referanser og spør. Hvor lenge har megleren drevet, kunder du kjenner, har de kontor, ansatte og et nettverk der de tilbyr bistand.
Les kontrakten nøye. Vær særlig oppmerksom på kontraktsvilkår knyttet til betaling, leveringstidspunkt og utgifter i forbindelse med eiendomsoverdragelsen.
Bruk megler som har stilt sikkerhet og garantier i form av forsikringer.
Utskrift fra grunnboken i eiendomsregisteret skal foreligge når du kjøper bruktbolig for å sikre eierskap og heftelser.
Garanti for innbetalinger: Bruker du meglers eller advokats spesifikke depositumskonto til delbetaling til betaling av brukte og innflytningsklare boliger er du sikret siden boligen og banken da garanterer for beløpet.
Er du usikker, bruk advokat eller juridisk representant.
Undersøk alt nøye ; Eierskap og lisenser ved kjøp av en bolig under oppføring ..
Få inkludert i kontrakten at byggelisens foreligger og at boligen ikke kan kreves overdratt og du kreves for sluttppgjør og betaling til overskjøtet på deg før ferdigstillelsesattest og inflytningseddel er utstedt-
Sjekk utbyggers referanser, historikk, om utbygger har ordnet finansiering og fått alle nødvendige tillatelser fra det offentlige (byggetillatelse m.m.) – og be om dokumentasjon på dette.
Ved forskuddsbetaling; Det er lovpålagt utbygger å gi bankgaranti. Det skal alltid stilles bankgaranti som sikkerhet for det innbetalte beløpet, og at dette kan dokumenteres i etterkant. Uten en slik garanti vil det beløpet fort være tapt, dersom utbygger eller selger går konkurs og megleren din ikke har forsikringer og garantier mot dette.
Seriøse meglere jobber ikke med useriøse utbyggere siden de jo de kjenner markedet og bransjen lokalt.
Husk: Selv om megler er blid og imøtekommende betyr det ikke at han eller hun automatisk er til å stole på, dessverre.
PreviousPrevious post:Corona-situasjonen er lysere enn på lengeNextNext post:Innrømmer feil og lover å tilbakebetale